बारिश पुनः आ गयी थी। अब मैं पूरी भीग गयी थी। रास्ता पूरी तरह कीचड़ से भर गया था। पहाड़ फिसनले हो रहे थे। पोनी पर चढ़ी मैं बहुत डर रही थी पर बारिश के कारण पानी रास्ते पर तेज़ी से बहने के कारण न तो पैदल चल सकती थी और न रुक सकती थी। दोनों हाथ से संतुलन बनाए बार-बार पीछे देखती कि बंसलजी आ रहे हैं या नहीं? थोड़ा पीछे होने पर ज़ोर से चिल्लाकर साथ आने को कहते हुए बढ़ रही थी। बारिश थी कि और तेज़ हुए जा रही थी। बार-बार लगता कि अब गिरे कि तब गिरे।